Power Snooker

Power Snooker varijanta je snukera. Prvo takmičenje održano je u julu 2010.

Glavni promotor snukera Barry Hearn izjavio je da je Power Snooker "osmišljen da bude brži i uzbudljiviji" od tradicionalnog snukera. Igrači se takmiče u vremenski ograničenim partijama čiji ishod odlučuje ukupan broj osvojenih poena, a ne broj osvojenih frejmova. Igra se s devet crvenih kugli, koje se kontinuirano ponovo slažu na sto na kraju svakog frejma do završetka partije. Trajanje partije fiksirano je na 30 minuta, a, kao što je rečeno, pobjednik je onaj ko osvoji više poena, nevezano za broj osvojenih frejmova. Vrijeme za udarac ograničeno je na 20 sekundi.

Prvi (pravi) turnir odigran je 30. oktobra 2010. u londonskoj dvorani The O2. Na njemu je učestvovalo osam igrača, a prva nagrada iznosila je 35.000 funti. Pobjednik je bio Ronnie O'Sullivan.
 Pozadina  
 Počeci 
"Izumitelji" Power Snookera jesu Rod Gunner i Ed Simons, producenti s iskustvom u industriji zabave. Bokserski promotor Frank Warren, inače Simonsov dugogodišnji poslovni partner, također ima nešto udjela u Power Snookeru."Power Snooker bit će 'lansiran' u dvorani 'O2'", The Guardian, 24. 10. 2010.

Prema Simonsovim riječima, on i Gunner "došli su do zaključka da je snukeru potrebna velika preobrazba". Gunner je rekao: "Već mi se neko vrijeme mota(lo) po glavi da je snukeru potrebna 'injekcija' uzbuđenja", kao i da je inspiraciju našao "vidjevši kako je varijanta Twenty20 oživjela kriket"."Ronnie O'Sullivan hvali brzopotezni Power Snooker", BBC Sport, 22. 7. 2010.

Power Snooker službeno je "lansiran" 22. jula 2010, a O'Sullivan je bio najpoznatije ime iz svijeta snukera.<ref name="publika">[http://www.guardian.co.uk/sport/2010/jul/22/power-snooker-ronnie-osullivan "'Publika će voljeti novi Power Snooker'''", kaže O'Sullivan"], Guardian, 22. 7. 2010.</ref> Rekao je da će "publika voljeti novi Power Snooker i da će javnost uživati u njemu" te da ovo predstavlja "budućnost snukera".

 Odnos prema WPBSA  
mini|desno|150px|Službeni logoPower Snooker nezavisan je od Svjetske asocijacije profesionalnog bilijara i snukera (WPBSA), koja organizira Svjetsko prvenstvo u snukeru i ostale rejtingovane turnire te regulira profesionalni snuker. Varijantu je, međutim, službeno potvrdio i Barry Hearn, glavni dioničar u WPBSA. Simons je izjavio da Power Snooker posmatra više kao novu varijantu snukera nego kao prijetnju standardnom snukeru ili turnirima koje organizira WPBSA. Power Snooker reklamiran je kao dio službenog kalendara snukerskih turnira.

Prema Guardianu, Hearn vidi Power Snooker kao "element trenutnih pokušaja (WPBSA-e) da 'remontira' snuker i predstavi ga novoj publici". On je izjavio da "mi 100% stojimo iza Power Snookera. U ovom novom vremenu za svjetski snuker važno nam je da prigrlimo nove formate i ideje", navevši kako vjeruje da će to snukeru donijeti novu publiku i ljubitelje. Guardian je također naveo kako Hearn vjeruje da će ovi novi formati privući novu publiku i tradicionalnom snukeru. Hearn nije uložio finansije u Power Snooker, a Simons je rekao da je "naš osjećaj da će on (Hearn) posmatrati prvi turnir, vidjeti kako će to proći, a zatim ćemo ponovo razgovarati".

 Format 
 Općenito 
Igra se na stolu koji je iste veličine kao u snukeru, ali s "modernim dizajnom i čohom izrađenom po narudžbi za Power Snooker". Osnovne karakteristike igre navedene su u uvodu, a ovdje još treba dodati da se vrijeme zaustavlja između dvaju frejmova (dok se kugle ponovo slože) i da se kugle slažu u obliku romba, kao i u popularnoj "devetki". U slučaju neriješenog rezultata na sto se vraća crna kugla i igra traje dok je neko ne ubaci ili ne napravi faul (u slučaju da bijela kugla promaši crnu).

 Poeni i ograničenje vremena za udarac 
Bodovanje u Power Snookeru isto je kao i u tradicionalnom. Međutim, igrač koji u frejmu izvodi početni udarac ostaje na potezu ako nakon početnog udarca najmanje dvije crvene kugle dodirnu ivicu stola. Tempo igre ubrzan je ograničenjem vremena za udarac na 20 sekundi. Ako igrač prekorači tu granicu, oduzima mu se 20 poena, a protivnik tada ima izbor da igra ili da prepusti red protivniku. Trocifreni brejk (tzv. century) nagrađuje se s 50 bonus poena, a ako i u sljedećem frejmu igrač ostvari trocifreni brejk, tada se bonus udvostručava i iznosi 100 poena. Ako igrač to ponovi i u trećem uzastopnom frejmu, dobija 200 poena. Ako igrač napravi faul, protivnik ima "kuglu u ruci", tj. može postaviti bijelu kuglu bilo gdje u okviru baulka (dio stola između donje ivice i tzv. baulk-linije).

 Power Ball, Power Play i Power Zone Power Snooker uveo je vlastite inovacije u igru u vidu Power Balla, Power Playa i Power Zonea.Power Ball je kugla nešto tamnije crvene boje i smješta se u centar početne formacije. Na njoj je i logo Power Snookera, a vrijednost joj je dva poena. Kad ona bude ubačena, počinje Power Play, odnosno dvominutni period u kojem se sve vrijednosti u bodovanju udvostručavaju. Ako igrač promaši u toku Power Playa, protivnik može profitirati u preostalom vremenu za Power Play. Na stolu za Power Snooker tzv. baulk-područje poznato je kao Power Zone. Vrijednost bilo koje obojene kugle ubačene udarcem iz Power Zonea udvostručava se, a ako se to desi u toku Power Playa, učetverostručuje se. Ako igrač napravi faul u toku Power Playa, kazneni poeni se udvostručuju, a ako je udarac iz kojeg je napravljen faul izveden iz Power Zonea (u toku Power Playa), kazneni poeni se učetverostručuju.

 Prezentacija turnira i interakcija s publikom  
Za razliku od tradicionalnog snukera, u kojem se igra odvija u tihom okruženju, a od publike se očekuje da bude tiha prilikom izvođenja udaraca, Power Snooker ide na to da se "potakne interakcija publike s igračima"; glasna muzika i "spektakularna" rasvjeta također su jedna od karakteristika Power Snookera."Revolucija samo što nije počela", ITV, bez datuma. Igrači imaju i opciju da "prikače" mali mikrofon na sebe, "da se olakša i podstakne interakcija s publikom". Prema riječima idejnih autora, u ovom formatu "nije riječ o tihom sjedenju i gledanju nego o buci i interakciji; želimo da publika osjeća da je i ona dio igre i da uživa".

Kako bi se "dodao glamur" turnirima u Power Snookeru, igrači se potiču da oblače dizajnersku, odnosno ležerniju odjeću, dok će sudije biti isključivo žene i bit će "odjevene da impresioniraju" ("dressed to impress"). Na turnirima će se pojavljivati i Power djevojke. Prema riječima organizatorâ, "važno je da djevojke odgovaraju kriterijima brenda Power Snooker: Power djevojke su seksi, vesele i vrlo elegantne"."Predstavljajući Power djevojke" , službena stranica Power Snookera, 27. 10. 2010.

 Inauguralni turnir 
 Mjesto održavanja, učesnici i nagradni fond 
Već je rečeno da je ovaj turnir održan 30. 10. 2010 u londonskoj areni O2. Dvije hiljade gledalaca posmatralo je osam sati turnirske igre u muzičkom klubu u okviru dvorane."Čuvaj se, Ronnie: novi klinac je u gradu" , službena stranica Power Snookera, 13. 10. 2010.

O'Sullivan je bio prvi igrač čije je učešće na turniru bilo potvrđeno, što je objavljeno tokom službenog predstavljanja. Tad je također rečeno da će na turniru učestvovati četiri igrača iz samog vrha svjetske liste i još četiri igrača s pozivnicama. Imena ostalih sedam učesnika potvrđena su 24. septembra."Potvrđeni učesnici na 'revolucionarnom' turniru u Power Snookeru, BBC Sport, 24. 9. 2010.. Žrijeb je obavljen 12. oktobra, a O'Sullivan je za prvog protivnika dobio Lucu Brecela.Ronnie O'Sullivan suočit će se s Lucom Brecelom u 1. kolu" , Evening Standard, 13. 10. 2010.

 Žrijeb 
Turnir se igrao u dvije sesije po nokaut-sistemu. Prvih osam partija, nakon kojih su dobijeni polufinalisti, odigrano je popodne, a polufinala, te mečevi za treće i prvo mjesto odigrani su u večernjoj sesiji.

 Sudije  
Turnir su sudile dvije profesionalne sutkinje, Michaela Tabb (Škotska) i Patricia Murphy (Irska). Tabb je bila glavni sudija na najviše bilijarskih takmičenja koje organizira Matchroom Sports, kompanija koju je osnovao Hearn (uključujući Svjetsko prvenstvo u "devetki" i Mosconi kup), prva žena koja je sudila meč na nekom rangirnom turniru i prva žena koja je sudila finale Svjetskog prvenstva (bilo je to 2009), dok je Murphy počela suditi profesionalne partije od UK Championshipa 2005."Meet the girls with balls" , ITV, bez datuma.

Tabb je uoči turnira rekla: "Power Snooker je potpuno nova igra s potpuno novim setom pravila i donijet će dosta uzbudljivih izazova i za sudije i za igrače. Igrat će se u bržem tempu od tradicionalnog snukera i bit će je veoma uzbudljivo gledati", a Murphy je rekla: "Bit će sjajno vidjeti kako će publika reagirati i priključiti se akciji."

 Javno prenošenje  
Turnir je u Ujedinjenom Kraljevstvu prenošen na ITV4 tokom svih osam sati igre, što je bio prvi put nakon 2001. da ITV prenosi snuker. Radijski prijenos osigurao je Talksport. Osim toga, prenošen je u još 25 zemalja Evrope, Bliskog i Dalekog istoka, u Kini, Latinskoj Americi i Okeaniji.

 Prijem 
Zadržavši prosudbu o tome da li će Power Snooker moći izjednačiti uspjeh kriketa Twenty20, Guardian je istakao da je uoči inauguralnog turnira format još uvijek morao pronaći partnera iz svijeta kladioničarskog biznisa, a povukao je i negativnu paralelu u odnosu na neuspjeh PowerPlay Golfa da donese više zarade.Guardian je, također, za O'Sullivanove komentare o pokretanju ovog formata (Ronnie je, naime, prokomentirao da je Svjetsko prvenstvo koje organizira WPBSA'' "stvarno dosadno") rekao da "i nisu baš ratnerovski", aludirajući na vrijeme kad je engleski biznismen Gerald Ratner nehotice smanjio vrijednost svom draguljarskom poslovanju nakon što je javno kritizirao vrijednost jednog svog proizvoda.

 Također pogledajte 
 Spisak snukerskih turnira

 Reference 

 Vanjski linkovi 
 Službena stranica 
 Power Snooker na ITV.com

Kategorija:Snuker